CELEX: 32019D1291
Language: sk
Date: 2019-07-30 00:00:00
Title: Vykonávacie rozhodnutie Komisie (EÚ) 2019/1291 z 30. júla 2019 o súlade jednotkovej sadzby pre zóny spoplatňovania vo Švajčiarsku na rok 2019 s vykonávacími nariadeniami (EÚ) č. 390/2013 a (EÚ) č. 391/2013 [oznámené pod číslom C(2019) 5532] (Text s významom pre EHP)

1.8.2019   
               
               
                  SK
               
               
                  Úradný vestník Európskej únie
               
               
                  L 203/8
               
            
         VYKONÁVACIE ROZHODNUTIE KOMISIE (EÚ) 2019/1291
         z 30. júla 2019
         o súlade jednotkovej sadzby pre zóny spoplatňovania vo Švajčiarsku na rok 2019 s vykonávacími nariadeniami (EÚ) č. 390/2013 a (EÚ) č. 391/2013
         
            
               [oznámené pod číslom C(2019) 5532]
            
         
         (Iba nemecké, francúzske a talianske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Dohodu o leteckej doprave medzi Európskym spoločenstvom a Švajčiarskou konfederáciou (ďalej len „dohoda“) (1),
         so zreteľom na nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi (nariadenie o poskytovaní služieb) (2), a najmä na jeho článok 15 ods. 4,
         so zreteľom na vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb (3), a najmä na jeho článok 17 ods. 1 písm. d),
         keďže:
         
                     (1)
                  
                  
                     Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako sa stanovuje v článku 11 nariadenia Európskeho parlamentu a Rady (ES) č. 549/2004 (4) a vo vykonávacom nariadení Komisie (EÚ) č. 390/2013 (5).
                  
               
                     (2)
                  
                  
                     Vykonávacím rozhodnutím Komisie 2014/132/EÚ (6) sa určujú celoúniové výkonnostné ciele vrátane cieľa nákladovej efektívnosti pre traťové letecké navigačné služby vyjadrené v stanovených jednotkových nákladoch na poskytovanie uvedených služieb za druhé referenčné obdobie 2015 až 2019.
                  
               
                     (3)
                  
                  
                     Podľa ustanovení článku 17 ods. 1 písm. b) a c) vykonávacieho nariadenia (EÚ) č. 391/2013 Komisia posúdi jednotkové sadzby pre zóny spoplatňovania na rok 2019, ktoré členské štáty predložili Komisii do 1. júna 2018 podľa článku 9 ods. 1 a 2 uvedeného vykonávacieho nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (4)
                  
                  
                     Komisia vykonala posúdenie jednotkovej sadzby na rok 2019 za pomoci oddelenia pre preskúmanie výkonnosti a ústredného úradu pre traťové poplatky Eurocontrolu s použitím údajov a doplňujúcich informácií, ktoré jej členské štáty a Švajčiarsko poskytli do 1. novembra 2018.
                  
               
                     (5)
                  
                  
                     Na základe uvedeného posúdenia a vzhľadom na potrebu súladu výkonnostných cieľov funkčného bloku vzdušného priestoru „Europe Central“ (FABEC) v súlade s článkom 11 ods. 3 písm. c) nariadenia (ES) č. 549/2004 Komisia zistila, že v súlade s článkom 17 ods. 1 písm. d) vykonávacieho nariadenia (EÚ) č. 391/2013 a bez toho, aby bol dotknutý článok 16 nariadenia (ES) č. 550/2004, je jednotková sadzba pre traťové zóny spoplatňovania na rok 2019, ktorú predložilo Švajčiarsko, v súlade s vykonávacími nariadeniami (EÚ) č. 390/2013 a (EÚ) č. 391/2013.
                  
               
                     (6)
                  
                  
                     Podľa článku 17 ods. 1 vykonávacieho nariadenia (EÚ) č. 391/2013 sú jednotkové sadzby stanovené v národnej mene. Jednotkové sadzby uvedené v tomto rozhodnutí by sa preto mali uvádzať vo švajčiarskych frankoch.
                  
               
                     (7)
                  
                  
                     Komisia o tomto rozhodnutí informovala Švajčiarsko a umožnila mu vyjadriť sa k nemu v súlade s článkom 19 ods. 2 dohody,
                  
               PRIJALA TOTO ROZHODNUTIE:
         
            Článok 1
            Jednotková sadzba pre traťovú zónu spoplatňovania vo Švajčiarsku na rok 2019 stanovená vo výške 106,33 CHF je v súlade s vykonávacími nariadeniami (EÚ) č. 390/2013 a (EÚ) č. 391/2013.
         
         
            Článok 2
            Toto rozhodnutie je určené Švajčiarskej konfederácii.
         
         
            V Bruseli 30. júla 2019
            
               
                  Za Komisiu
               
               Violeta BULC
               
                  členka Komisie
               
            
         
         
            (1)  Ú. v. ES L 114, 30.4.2002, s. 73.
         
            (2)  Ú. v. EÚ L 96, 31.3.2004, s. 10.
         
            (3)  Ú. v. EÚ L 128, 9.5.2013, s. 31.
         
            (4)  Nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie) (Ú. v. EÚ L 196, 31.3.2004, s. 1).
         
            (5)  Vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií (Ú. v. EÚ L 128, 9.5.2013, s. 1).
         
            (6)  Vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019 (Ú. v. EÚ L 71, 12.3.2014, s. 20).